S nnig lɛica cwiṭ, Fadma, ulamma teɛya, yugi ad as-d yers nadam. Teqqim akka zdat lɣar-nni, tqubel lǧiha-nni i ɣer tezra ala idurar i tt-iferqen d d wanda n teǧǧa baba-s d yemmas ɛzuzzu. Aggur, akken kan d yuli, dihin, dɣa ad as tinid s yin i d yekka, sɣur-sen … S tziri, lukan d ur yebɛid ara aṭas, tili, ahat, tezmer atteɛqel « axxam » … W issen d acu txeddem tura yemma ɛzuzzu ? Ahat ṭṭesen ? Neɣ la heddren … fell-as nettat ? Bdant nniqal wallen n